หลายปีที่ผ่านมาคงต้องยอมรับว่าอาหารญี่ปุ่นเป็นที่นิยมของคนไทยมากขึ้นเป็นอย่างมาก ไม่ว่าจะเป็นแบบซูชิ ราเม็ง ตลอดจนอาหารปิ้งย่างต่างๆ ร้านบุฟเฟ่ต์สไตล์ญี่ปุ่นเกิดขึ้นมากมายโดยเฉพาะแบบบุฟเฟต์ และโตไกก็เป็นหนึ่งในร้านบุฟเฟ่ต์ที่อยู่ในใจผมมานาน ด้วยคุณภาพและปริมาณนั่นเอง

บุฟเฟต์ที่นี่เป็นแบบสั่งแล้วเสริฟ สิ่งที่ได้รับคืออาหารที่ปรุงเสร็จใหม่ๆทุกจาน อาหารที่สั่งได้มีหลากหลายเมนูมาก ซูชิแบบต่างๆ ปลาแซลมอน, ปลาโอ, เป็นพระเอกนางเอกของงาน สต็กเนื้อนำเข้า, สเต็กกุ้ง,สเต็กปลาแซลมอน ของพวกนี้ไปแล้วไม่เคยสั่งต่ำกว่าห้าจาน สลัดญี่ปุ่นแบบต่างๆ มีให้เลือกมากมาย ทาโกะยากิ เทมปุระกุ้งยำสาหร่ายมีให้เลือกไม่อั้น ยากิโซบะ ราเม็ง ปลาไข่ย่าง ก็สั่งได้นะ แคลิฟฟอร์เนียเทมากิแบบกรวยก็มีให้สั่ง
 
มีของหวานเป็นไอสครีมหรือถั่วแดงเย็นให้เลือก แต่จำกัด 1 ที่ต่อคน เครื่องดื่มต้องจ่ายเพิ่มแต่ส่วนใหญ่ก็สั่งชาเขียวรีฟิว มีทั้งร้อนและเย็น การบริการค่อนข้างสม่ำเสมอดีแต่ถ้าช่วงตรงเที่ยงหรือเย็นที่คนเยอะๆ การบริการก็ย่อมลงบ้างนิดนึง ไม่งั้นได้ห้าดาวไปแล้ว

สรุปเป็นร้านที่ให้บริการคุ้มค่าต่อราคามากทีเดียว ราคาหัวละ 489บาท++ อาจจะสูงไปแต่ก็คุ้มค่ากับอาหารที่สดอร่อย และทำใหม่ให้เมื่อสั่ง